Kejseren

Baggrund
Kejseren er lederen af en ældgammel race som fra tidernes morgen har levet på jorden, og som tidligere har været den dominante art på jorden. Menneskene, som blev brugt som slaver af pingvinerne, gjorde oprør da det blev varmere i vejret og flygtede til afrikas jungler, hvor de fandt en måde at fratage pingvinerne deres evne til at flyve og forviste dem til antarktis.

Her har de levet længe og drømt om hævn, men Kejseren var den første leder som gjorde noget alvorligt ved det. Han manipulerede en gruppe superhelte til at skaffe ham forskellige materialer som gjorde ham i stand til at bygge en maskine som ville ophede atmosfæren nok til at smelte al is på kloden, og dermed tvinge menneskene til de højeste bjergtoppe og overlade resten til pingvinerne.

Hans plan slog fejl da de selv samme helte som han havde udnyttet besejrede ham og smadrede hans maskine.

Evner
Kejseren kontrollerer den Imperielle hær af pingviner. Hæren består hovedsageligt af to typer af pingviner:

-Fepingviner (Eudyptula minor) som er meget små og udstyrret med raketmotorer samt stålnæb. Disse er hoveddelen af angrebsstyrken og fungerer som selvmordstropper.

-Kejserpingviner (Aptenodytes forsteri) som fungerer som kejserens livvagt og elitetropper. De er dækket af metalrustning og bærer udover deres stålnæb også en kanon som skyder med ren kinetisk energi.

Kejseren gør derudover brug af en robotisk kampdragt hvis han skulle finde sig selv i kamp. Denne dragt kan skyde med missiler og har to store versioner af livvagternes kinetiske kanoner.